|  |  |  |  |  |
| --- | --- | --- | --- | --- |
| Бөлім | | Ынтымақты отбасы | | |
| Педагогтың аты – жөні | | Алымханова Салтанат Кабдылкамитовна | | |
| Күні | | 10.12.2021ж | | |
| Сынып: 2 | | Қатысушылар саны: Қатыспағандар саны: | | |
| № | | 14 | | |
| Сабақтың тақырыбы | | Адал және ақкөңіл болу | | |
| Оқу бағдарламасына сәйкес оқыту мақсаттары | | Адам мәдениеті | | |
| **Құндылығы** | | Сүйіспеншілік | | |
| **Қасиеттері** | | Бәрін жақсы көру, ақкөңілділік, татулық. | | |
| Сабақтың мақсаты | | оқушыларға адал және ақкөңіл болудың маңыздылығын сүйісеншілік құндылығы арқылы түсіндіру. | | |
| Міндеттері | | 1. Білімділік: Оқушыларды айналасындағы бәрін жақсы көруге үйрету.  2. Дамытушылық: Оқушылар бойындағы ақкөңілділік қасиеттерін дамыту.  3. Тәрбиелік: Оқушыларды татулыққа тәрбиелеу. | | |
| Сабақтың барысы | | | | |
| Сабақтың кезеңі | Педагогтың әрекеті | | Оқушының әрекеті | Ресурстар |
| Ұйымдастыру кезеңі.   1. **Жағымды көңіл – күй** | 5 Т – ережесі:   * 1. Тәртіп.   2. Талап.   3. Тыныштық.   4. Тазалық.   5. Татулық.   «Нұрға бөлену» мәтінін оқу | | 5Т ережесін еске түсіреді  Көздерін жұмып отырады.  Алған әсерлерімен бөліседі. | «Хрустальная грусть» композициясы |
| 1. **Үйге тапсырманы тексеру** | «Аманатқа қиянат жасама...» өсиет әңгімені оқып келу.  **Сұрақтар:**  1. Саудагер неліктен аманатқа қиянат жасамақ болды? 2. Саудагердің жаман ойы неге іске аспады? 3. Адамның ойының күштілігіне сенесіңдер ме? Қалай? 4. Сендердің өмірлеріңде осындай жағдайлар болып па еді? Әңгімелеп беріңдер. | |  |  |
| 1. **Сабақтың дәйексөзі.** | Асылдың бірі — адалдық.  **Нақыл сөз**  **Сұрақтар:**   1. Ата-анаға, бауырға,  ортаға  жалпы  өмірде  адал  болу  дегенді  қалай түсінесіңдер? 2. Сен өзіңді  адал  жанмын  деп  айта  аласың  ба? 3. Дәйексөзден қандай ой түйдіңдер? | | Оқушылар бір неше рет қайталап, дәптерге жазып алады. Талдау сұрақтарына жауап береді. |  |
| 1. **Оқиға айту (Әңгіме)** | **Ең күшті**  *М. Гумеров*  Аулада доппен нысана көздеп ойнаған Ерік пен Қайсар шекісіп қалды.  – Кезек менікі! Сен допты неге екінші рет лақтырдың?– деді Қайсар.  – Доп менікі. Лақтырғым келді, лақтырдым!  Қайсар Ерікті кеудеден итеріп жіберіп, допты жерге түсірді.  – Көкеме айтам! – деді әзер құламай қалған Ерік.  – Айтсаң, қорқам ба?! Менің көкем балуан. Өтірік айтпа! Менің көкем ең күшті!  – Жоқ, менің көкем ең күшті!  Аулада шұлық тоқып отырған Еріктің әжесі «ең күшті»деген сөздің қанша рет қайталанғанын санай бастап еді, есебінен жаңылды. Ішінен: «Жүз рет қайталаған шығар», – деді де қойды.  Сол екі арада ойын тәртібін бұзған серігіне ренжіген Қайсар Ерікті иықтан бір қойды да:  – Добың өзіңе! Мен сенімен ойнамаймын! – деп ауладан шығып жүре берді.  Өзін досы әрі кеудеден итеріп, әрі иықтан қойып қалғанына қорланған Ерік жылап әжесінің қасына келді.  Ол болған жайды айтып:  – Әже, Қайсар өтірікші, иә?! Менің көкем күшті, иә?! – деді.  – Күнім, сен мынаны ұғып ал. Жеке адамның ешқайсысы да ең күшті бола алмайды. Бәрі біріксе ғана ең күшті бола алады. Оныңмәнінкейінөскенсоңбілежатарсың. Аленді дүниедегі ең күшті не? Ең күшті нәрсе – әділдік. Кейдеол уақытша әділетсіздіктен жеңілуі мүмкін. Бірақ түбінде бәрібір ылғи әділдік жеңіске жетіп жатады. Ендеше, әрбір адам әділ болуға тырысу керек. Ал сен...  Мен жаңа бәрін көріп, естіп отырдым ғой. Сен Қайсармен ойнағанда әділ болмадың, әділетсіз болдың. Нысанаға доп лақтырудың кезегін бұздың. Досыңды өкпелетіп жібердің, жалғыз қалдың. Қазір добыңды ал да, досыңның үйіне бар. Әділ ойнаймын де. Сонда та- туласып кетесіңдер. Күштілік – әділдікте, күнім. Соны есіңде сақта, ешқашан ұмытпа.  Ерік әжесінің айтқанын екі етпейтін. Ол добын алды да, ауладан шығып, Қайсардың үйіне қарай беттеді.  **Сұрақтар:**   1. Балалар неліктен ренжісіп қалды? 2. Әжейдің ақылынан нені түсіндіңдер? 3. Әділдікке жету үшін қалай әрекет ету керек? 4. Сендер әділдікке қай кезде және қалай жүгінесіңдер?Әңгімелеп беріңдер | | **Мәтін бойынша сұрақтарға жауап береді.** |  |
| 1. **Шығармашылық жұмыс.** | Оқушылар үш топқа бөлінеді.  **Тапсырма:** Жағдаяттарды шешіңдер. Сұрақтарға жауап беріңдер.  **1 – топ:** Үш оқушы бірігіп журналды қаптайды, бірақ Аян: Мен қаптадым,- дейді. Оған Адлет пен Тамерлан оған үндемейді. Мұғалім естуінше, үшеуі істегенін айтқанда Аян: Иә, үшеуіміз жасағанбыз, - дейді.   * Аянның әрекеті дұрыс па? * Аянға қандай қасиеттер тілер едіңіз?   **2 – топ:** Маржан – үздік оқушы. Мектептен көңілсіз оралды. Анасына бақылау жұмысынан төрт алғанын, оның әділ қойылмағанын айтты. Анасы оның бұл пікірін немен дәлелдейтінін сұрап еді. Маржан үндемей қалды.   * Маржанның әрекеті дұрыс па? * Маржанның анасы неліктен оны тоқтатты?   **3 – топ:** Азамат сыныптастарының барлығының жетістігін, қуаныштарын өзінікіндей көріп, қуанады. Ол басқаларға көмектесуге, оларды қуантуға әзір тұрады. Алайда, сыныптастарының біразы Азаматты түсінбейді. Кейде келемеждеп, күледі.   * Азамат қандай адам? * Сыныптастарына қандай құндылықтар мен қасиеттерді тілер едің? | | Оқушылар топпен жұмыс жасайды |  |
| 1. **Жобалау қызметі** |  | |  |  |
| 1. **Топпен ән айту** | **Келші, келші, балашым**  *Өлеңін жазған: Қабдікәрім Ыдырысов* *Қ Әнін жазған: Ескендір Хасанғалиев* Айым болып тудың ба? Күнім болып тудың ба? Ат жолын қудың ба? Әке жолын қудың ба? Бұл дүниеге келген соң, Сұрауы бар судың да. Айдарыңнан айналдым, Маңдайыңнан айналдым. Торсық шеке, тоқ шеке Бақ болар, деп ойладым. Ашық жанар-көңілің Ақ болар, деп ойладым. Қуанышым-арай жүз, Сөйлесерміз талай біз. Бар ағайын жиналып, Мәз боп саған қараймыз. Сендей бала ешкімде Болмаған деп санаймыз. Жалғыз дара – өзіңсің, Атасының көзісің, Әжесінің сөзісің, Мен барымды аяман, Ботақаным, сен үшін. Не деп енді мақтайын? Айтуға сөз таппаймын | | Оқушылар мұғаліммен бірге ән шырқайды | [Тақтада ән мәтіні көрсетіледі](https://xminus.me/track/175791/%D0%B5%D1%80%D1%82%D0%B5%D0%B3%D1%96%D0%BB%D0%B5%D1%80-%D3%99%D0%BB%D0%B5%D0%BC%D1%96) |
| 1. **Үйге тапсырма** | «Бақытты отбасының сыры» өсиет әңгімені оқып келу. | | Оқушылар үйге тапсырманы жазып алады |  |
| 1. **Сабақтың қорытынды сәті.** | Бүгінгі сабақтан игерген жақсы қасиеттерді есімізге түсіріп, жүрегімізге сақтайық. | |  |  |